भदोही में एक शादी समारोह की खुशियां उस समय मातम में बदल गईं जब एक बाराती की गोली मारकर हत्या कर दी गई. हत्या उस समय की गई जब सभी बाराती आर्केस्ट्रा देख रहे थे. आर्केस्टा के शोर में गोली चलने की आवाज वहां मौजूद किसी भी शख़्स को सुनाई नहीं दी. बाद में खून से लथपथ शव देखने के बाद लोगों में अफरा-तफरी मच गई. बारातियों की सूचना पर पहुंची पुलिस ने शव को पोस्टमार्टम के लिए भेज दिया है. पुलिस ने शक के आधार पर 3 लोगों को हिरासत में लिया है. फिलहाल पूरे मामले की जांच की जा रही है. पुलिस मृतक के गांव में कई लोगों से पूछताछ में जुटी है. मृतक के परिजन इस मामले को पुरानी रंजिश से जोड़कर देख रहे हैं. उनका आरोप है की उनका गांव में कुछ लोगों से विवाद है जो इस हत्या में शामिल हो सकते हैं.